Йалсаманица кхаъбаьккхина итт
Йалсаманица кхаъбаьккхина итт (Ӏаьр. العَشَرَة المُبَشَّرُون بِالجَنَّة, Аль-Ӏашарату ль-мубашшарун би-ль-джанна‎‎) — уьш Мухьаммад пайхамаро ﷺ йалсаманица кхаъбаьккхина итт сахьаби ву, суннатхой тешна хиларо ма-бохху. Уьш хьехийна бу Ӏабдуррахьман ибн Ӏавфа а, СаӀид ибн Зайда а пайхамарера ﷺ дийцинчу хьадисехь: «Абу Бакр а йалсаманехь ву, Ӏумар а йалсаманехь ву, Ӏусман а йалсаманехь ву, Ӏали а йалсаманехь ву, ТӀалхьат а йалсаманехь ву, Аз-Зубайр а йалсаманехь ву, Ӏабдуррахьман ибн Ӏавф а йалсаманехь ву, СаӀд ибн Абу Ваккъас а йалсаманехь ву, СаӀид ибн Зайд а йалсаманехь ву, Абу Ӏубайдат ибн аль-Джаррахь а йалсаманехь ву». Иштта уьш боцурш кхиболу асхьабаш а бу йалсаманица кхаъ баьккхина: Хадижат бинт Хувайлид а, ӀабдуллахӀ ибн Салам а, Ӏукашат ибн Михьсан а. Амма «Йалсаманица кхаъбаьккхина итт» олу термин гӀарайаьлла, хӀунда аьлча цаьрга кхаъбаккхар цхьана хьадисехь деана дера.